Návrh komuniké 

	Vláda Slovenskej republiky na svojom zasadnutí dňa ........................ prerokovala a schválila predložený harmonogram katastrálnych území na konanie o obnove evidencie niektorých pozemkov a právnych vzťahov k nim na rok 2003. 
Usporiadanie vlastníctva k pozemkom sa vykoná podľa zákona NR SR č. 180/1995 Z.z. formou zostavenia registra obnovenej evidencie pozemkov, ktorý po schválení okresným úradom, odborom pozemkovým, poľnohospodárstva a lesného hospodárstva alebo správou katastra bude verejnou listinou, na základe ktorej správa katastra zapíše údaje o vlastníctve pozemkov do katastra nehnuteľností. 
Týmto sa dosiahne, aby právny vzťah k pozemkom bol evidovaný v katastri na listoch vlastníctva, čím sa vytvárajú reálne predpoklady jednak pre vznik trhu s pôdou a zavedenie poriadku do pozemkového vlastníctva a v neposlednom rade sa zjednoduší a urýchli poskytovanie informácií o vlastníckych právach k pozemkom.